ai4bharat/Pralekha huggingface dataset:
ગૃહ મંત્રાલય
એનડીએમએ દ્વારા કંડલા બંદર ખાતે સીબીઆરએન આકસ્મિક સ્થિતિ માટેનો તાલીમ કાર્યક્રમ યોજાયો
નવી દિલ્હી, 11-06-2019
રાષ્ટ્રીય આપત્તિ વ્યવસ્થાપન સત્તામંડળ  ગુજરાતના કંડલામાં દીનદયાળ બંદર ટ્રસ્ટ ખાતે એક પ્રાથમિક તાલીમ કાર્યક્રમ યોજી રહી છે. પાંચ દિવસ સુધી ચાલનારો આ કાર્યક્રમ જૂન 10, 2019ના રોજ શરુ કરવામાં આવ્યો હતો જેનો ઉદ્દેશ્ય દરિયાના બંદરો પર સીબીઆરએન આકસ્મિક સ્થિતિને પહોંચી વળવા માટે દરિયાકાંઠાના બંદરોમાં આકસ્મિક પરિસ્થિતિની વ્યવસ્થા કરનારાઓ માં જાગૃતિ વધારવા અને તેમની તૈયારીઓ વધારે સારી બનાવવાનો છે.
આ પ્રકારના કાર્યક્રમોની શ્રેણીમાં આ ચોથો કાર્યક્રમ છે કે જે સમગ્ર દેશમાં જુદા-જુદા બંદરો પર જ્યાં સુધી તજજ્ઞ પ્રતિકાર ટુકડી ન આવી પહોંચે ત્યાં સુધી એસઈએચને યોગ્ય રીતે પરિસ્થિતિને પહોંચી વળવા માટે સક્ષમ બનાવાનો છે. અગાઉ આ વર્ષમાં મેંગલોર, કોચી અને નવી મુંબઈ ખાતે આ પ્રકારની એસઈએચની ત્રણ ટુકડીઓને તાલીમ આપવામાં આવી હતી.
દરિયાકાંઠાના બંદરો પર વિશાળ જથ્થામાં કેમિકલ, પેટ્રોકેમિકલ અને અન્ય સીબીઆરએન ઘટકોનું આગમન, સંગ્રહ અને વહન થતું હોવાના કારણે સીબીઆરએન  આપત્તિઓ ઉત્પન્ન થતી હોય છે.
આ તાલીમ કાર્યક્રમ ભારતીય બંદર સંસ્થાન , ઇન્સ્ટીટયુટ ઑફ ન્યુક્લિયર મેડિસીન્સ એન્ડ સંલગ્ન વિજ્ઞાન  તેમજ રાષ્ટ્રીય આપત્તિ નિવારણ દળ  સાથે મળીને યોજાઈ રહ્યો છે. આ તાલીમ કાર્યક્રમ કોઇપણ સીબીઆરએન અકસ્માતને પહોંચી વળવા માટે એસઈએચને સક્ષમ બનાવીને આપણા દરિયાઈ બંદરો પર સીબીઆરએન સુરક્ષાને વધારશે.
આ કાર્યક્રમમાં વ્યાખ્યાનોની સાથે-સાથે પ્રાયોગિક તાલીમ કે જેમાં શંકાસ્પદ પદાર્થોને શોધવાની અને તેને નિષ્ક્રિય કરવાની તથા પર્સનલ પ્રોટેક્ટીવ ઇક્વિપમેન્ટ  સહિત મોક કવાયતનો પણ સમાવેશ કરવામાં આવ્યો છે. એસઈએચને સીબીઆરએન આકસ્મિક સ્થિતિને પહોંચી વળવા સક્ષમ બનાવવા ઉપરાંત આ કાર્યક્રમ તેમને તબીબી પ્રાથમિક ચિકિત્સા અને પ્રાથમિક તબક્કાના માનસિક સામાજિક સહયોગ પણ પૂરા પાડવામાં આવશે.
હિતધારક વિભાગોના નિષ્ણાતો જેવા કે એટમિક એનર્જી રેગ્યુલેટરી બોર્ડ , ભાભા એટમિક રીસર્ચ સેન્ટર  અને ડિફેન્સ રીસર્ચ એન્ડ ડેવલપમેન્ટ ઓર્ગેનાઈઝેશન  આ કાર્યક્રમમાં ભાગ લેનારાઓને તાલીમ આપી રહ્યાં છે.
જુદી-જુદી સંસ્થાઓનું પ્રતિનિધિત્વ કરતા આશરે 5૦ તાલીમાર્થીઓ કે જેઓ દરિયાના બંદરોનું સંચાલન અને જાળવણી કરવા માટે જવાબદાર છે તેમને સીબીઆરએન આકસ્મિક સ્થિતિના જુદા-જુદા વિષયોની તાલીમ આપવામાં આવી રહી છે. અન્ય 200 કાર્યકારી સ્તરના સ્ટાફને આ વિષય પર અડધા દિવસના કાર્યક્રમ અંતર્ગત જાગૃત કરવામાં આવશે.
DK/NP/J.Khunt/GP
(Visitor Counter : 194
PIB Headquarters
કોવિડ-19 અંગે PIBનું દૈનિક બુલેટિન
|
|
- ભારતમાં એક દિવસમાં 1.14 લાખ નવા કેસ નોંધાયા, 60 દિવસમાં દૈનિક કેસોનો સૌથી ઓછો આંકડો
- સતત 10 દિવસથી દૈનિક ધોરણે નવા કેસોની સંખ્યા 2 લાખ કરતાં ઓછી
- ભારતમાં સક્રિય કેસોનું ભારણ ઘટીને 15 લાખથી ઓછું થયું; આજે સક્રિય કેસોની સંખ્યા 14,77,799
- છેલ્લા 24 કલાકમાં સક્રિય કેસોની સંખ્યામાં 77,449 દર્દીનો ઘટાડો
- દેશમાં કોવિડ-19ના કુલ પોઝિટીવ થયેલા કેસોમાંથી 2,69,84,781 દર્દીઓ સાજા થઇ ગયા
- છેલ્લા 24 કલાકમાં 1,89,232 દર્દીઓ સાજા થયા
- સળંગ 24 દિવસમાં દૈનિક ધોરણે નવા નોંધાયેલા દર્દીઓની સરખામણીએ નવા સાજા થયેલા કેસો વધારે
- રાષ્ટ્રીય સાજા થવાના દરમાં એકધારી વૃદ્ધિ જળવાઇ રહી; સાજા થવાનો દર વધીને 93.67% થયો
- સાપ્તાહિક પોઝિટીવિટી દર હાલમાં 6.54% છે
- દૈનિક પોઝિટીવિટી દર ઘટીને 5.62% થયો, છેલ્લા 13 દિવસથી પોઝિટીવિટી દર એકધારો 10%થી નીચે જળવાઇ રહ્યો છે
- ભારતમાં આજદિન સુધીમાં કુલ મળીને 36.4 કરોડથી વધારે પરીક્ષણો કરવામાં આવ્યા
- ભારતે રસીકરણ કવરેજમાં 23.13 કરોડ ડોઝનું આધારચિહ્ન પાર કર્યું
#Unite2FightCorona#IndiaFightsCorona
PRESS INFORMATION BUREAU
MINISTRY OF INFORMATION AND BROADCASTING
GOVERNMENT OF INDIA
કોવિડ-19 અપડેટ
વિગત: https://pib.gov.in/PressReleseDetail.aspx?PRID=1724874
કોવિડ-19 રસીકરણ અપડેટ
વિગત:https://pib.gov.in/PressReleseDetail.aspx?PRID=1724878
સીએસઆઈઆર ઈન્ડિયા અને લક્સાઈ લાઈફ સાયન્સિઝે કોવિડ-19ની સારવાર માટેની દવા નિકલોસામાઈડની ક્લિનિકલ ટ્રાયલ્સ શરૂ કરી વિગત: https://pib.gov.in/PressReleseDetail.aspx?PRID=1724905
ઓક્સિજન એક્સપ્રેસ દેશની સેવામાં લિક્વિડ મેડિકલ ઓક્સિજન પહોંચાડવામાં 26000 MTને પાર કરી ગઈ
વિગત: https://pib.gov.in/PressReleseDetail.aspx?PRID=1724917
રસીકરણ અંગેની ગેરમાન્યતાઓને દૂર કરવી વિગત:https://pib.gov.in/PressReleasePage.aspx?PRID=1724784
કેન્દ્રીય મંત્રી ડો. જિતેન્દ્ર સિંહે જમ્મુ-કાશ્મીરમાં હિરાનગર ખાતે અરૂણ જેટલી રિક્રિએશન કમ સ્પોર્ટ્સ કોમ્પ્લેક્સિસની પ્રગતિ અંગે સમીક્ષા કરી
વિગત:https://pib.gov.in/PressReleasePage.aspx?PRID=1724738
Important Tweets
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 175
પ્રધાનમંત્રીનું કાર્યાલય
જી 20 શિખર સંમેલનના માર્જિન પર બ્રિક્સ નેતાઓની બેઠક દરમિયાન પ્રધાનમંત્રીના સંબોઘનનો અનુવાદ
મહામહિમ,
સૌ પ્રથમ તો હું રાષ્ટ્રપતિ બોલ્સનારોને બ્રાઝિલના રાષ્ટ્રપતિ ચુંટાઈ આવવા બદલ અભિનંદન પાઠવું છું. અને બ્રિક્સ  પરિવારમાં તેમનું સ્વાગત પણ કરું છું. હું રાષ્ટ્રપતિ બોલ્સનારોને આ બેઠકના આયોજન માટે પણ હાર્દિક અભિનંદન પાઠવી રહ્યો છું. આ પ્રસંગે અમારા મિત્ર રામાફોસાને ફરી એક વાર દક્ષિણ આફ્રિકાના રાષ્ટ્રપતિ ચુંટાઈ આવવા બદલ હું અભિનંદન અને શુભેચ્છા પાઠવું છું.
મહામહિમ,
આ પ્રકારના અનૌપચારિક વિચાર વિમર્શથી આપણને જી-20ના પ્રમુખ વિષયો પર એકબીજાની સાથે સમન્વયની તક મળે છે. આજે હું ત્રણ મહત્વના પડકારો પર ધ્યાન આપીશ. પ્રથમ તો વિશ્વની અર્થવ્યવસ્થામાં મંદી અને અનિશ્ચિતતા. નિયમો પર આધારિત બહુપક્ષીય આંતરરાષ્ટ્રીય વ્યાપાર વ્યવસ્થા પર એકતરફી નિર્ણય અને હરિફાઈ હાવી થઈ રહ્યા છે. બીજી તરફ સંસાધનોની અછત આ તથ્યમાં છલકાય છે કે ઇમર્જિંગ માર્કેટ ઇકોનોમીઝના ઇન્ફ્રાસ્ટ્રક્ચરમાં રોકાણ માટે અંદાજિત 1.3 ટ્રિલિયન ડોલરની કમી આવી છે.
બીજો સૌથી મોટો પડકાર વિકાસ અને પ્રગતિને સમાવેશી અને ટકાઉ બનાવવાનો છે. ઝડપથી બદલાઈ રહેલી ટેકનોલોજી જેમ કે ડિજિટલાઇઝેશન અને આબોહવા પરિવર્તન માત્ર આપણા માટે જ નથી પરંતુ આવનારી પેઢીઓ માટે પણ ચિંતાનો વિષય છે. વિકાસ ત્યારે જ સાચા અર્થમાં વિકાસ છે જ્યારે તે અસમાનતા ઘટાડે અને સશક્તિકરણમાં યોગદાન આપે. આતંકવાદ સમગ્ર માનવતા માટે સૌથી મોટું જોખમ છે. તે નિર્દોષોના જીવ લે જ છે સાથે સાથે આર્થિક પ્રગતિ તથા સામાજિક સ્થિરતા પર પણ અત્યંત ખરાબ પ્રભાવ છોડી જાય છે. આપણે આતંકવાદ અને જાતિવાદને સમર્થન તથા સહાયતાના તમામ માર્ગો બંધ કરવા પડશે.
મહામહિમ,
આમ તો આ સમસ્યાનો ઉકેલ આસાન નથી તેમ છતાં સમયની મર્યાદામાં હું પાંચ સૂચન કરવા માગીશ.
i) બ્રિક્સ દેશોની વચ્ચે તાલમેલથી એકતરફી નિર્ણયના દુષ્પરિણામોનો ઉકેલ કેટલીક હદ સુધી આવી શકે છે. આપણે રિફોર્મ મલ્ટિલેટરલિઝમ માટે આંતરરાષ્ટ્રીય નાણાકીય તથા વ્યાપારિક સંસ્થાઓ તથા સંગઠનોમાં આવશ્યક સુધારા પર ભાર મૂકવો પડશે.
ii) સતત આર્થિક વિકાસ માટે આવશ્યક ઉર્જાના સંસાધન જેવા કે ઓઇલ અને ગેસ ઓછી કિંમતે સતત ઉપલબ્ધ હોવા જોઇએ.
iii) ન્યૂ ડેવલપમેન્ટ બેંક દ્વારા સદસ્ય દેશોના ભૌતિક તથા સામાજિક ઇન્ફ્રાસ્ટ્રક્ચર તથા રિન્યૂએબલ એનર્જી કાર્યક્રમોમાં રોકાણને વધારે પ્રાથમિકતા મળવી જોઇએ. આપત્તિ સ્થિતિસ્થાપક ઈન્ફ્રાસ્ટ્રક્ચર માટે ગઠબંધન માટે ભારતની પહેલ અલ્પ વિકસિત અને વિકાસશીલ દેશોને કુદરતી હોનારતનો સામનો કરવા માટે ઉચિત ઇન્ફ્રાસ્ટ્રક્ચરમાં મદદરૂપ થશે. હું આપને આ ગઠબંધનમાં સામેલ થવા માટે આહવાન કરું છું.
iv) વિશ્વભરમાં કુશળ કારીગરોની આવનજાવન સરળ હોવી જોઇએ. તેનાથી એ દેશોને પણ લાભ થશે જ્યાં વસતિનો એક મોટો હિસ્સો કામકાજની ઉંમર પાર કરી ચૂક્યો છે.
v)મેં તાજેતરમાં જ આતંકવાદ પર એક વૈશ્વિક કોન્ફરન્સનું આહવાન કર્યું છે. આતંકવાદની વિરુદ્ધમાં લડત માટે જરૂરી સહમતિનો અભાવ આપણને નિષ્ક્રિય રાખી શકે નહીં. આતંકવાદ સામેના સંઘર્ષને પ્રમુખ પ્રાથમિકતામાં સ્થાન આપવા માટે હું બ્રાઝિલની પ્રશંસા કરું છું.
મહામહિમ,
બ્રાઝિલિયામાં બ્રિક્સ સમિતની હું ઉત્સુકતાથી રાહ જોઈ રહ્યો છું. આ સમિતને સફળ બનાવવા માટે ભારત સંપૂર્ણ સહયોગ આપશે.
આપ સૌનો ખૂબ ખૂબ આભાર, ધન્યવાદ.
YP/GP/MR
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 45
પ્રધાનમંત્રીનું કાર્યાલય
પ્રધાનમંત્રી શ્રી નરેન્દ્ર મોદી આવતીકાલે ઇન્ડિયા ગ્લોબલ વીક 2020માં ઉદ્ઘાટન સંબોધન કરશે
પ્રધાનમંત્રી 30 દેશોમાં આવેલા 5000 પ્રતિનિધિઓને સંબોધિત કરશે
પ્રધાનમંત્રી શ્રી નરેન્દ્ર મોદી ઇન્ડિયા ગ્લોબલ વીક 2020ના પ્રથમ દિવસે ઉદ્ઘાટન સંબોધન કરશે. ત્રણ દિવસ ચાલનાર આ વર્ચ્યુઅલ સંમેલનનો વિષય છે – ‘બી ધ રિવાઇવરઃ ઇન્ડિયા એન્ડ એ બેટર ન્યૂ વર્લ્ડ’. ઇન્ડિયા ગ્લોબલ વીક 2020માં 30 દિવસોના 5000 આંતરરાષ્ટ્રીય સહભાગીઓ 75 સત્રોમાં 250 વૈશ્વિક વક્તા સંબોધિત કરશે.
આ આયોજનમાં ભાગ લેનાર અન્ય ગણમાન્ય વક્તાઓમાં વિદેશ મંત્રી ડો. એસ જયશંકર, રેલવે, વાણિજ્ય અને ઉદ્યોગ મંત્રી શ્રી પિયૂષ ગોયલ, જમ્મુ અને કાશ્મીરના ઉપરાજ્યપાલ જી સી મુર્મૂ, ઈશા ફાઉન્ડેશનના સંસ્થાપક સદગુરુ, આધ્યાત્મિક નેતા શ્રી શ્રી રવિશંકર, બ્રિટનના વિદેશ મંત્રી ડૉમિનિક રાબ અને ગૃહ સચિવ પ્રીત પટેલ, ભારતમાં અમેરિકાના રાજદૂત કેન જેસ્ટર અને અન્ય સામેલ છે.
આ કાર્યક્રમમાં મધુ નટરાજની "આત્મનિર્ભર ભારત" પર એક શાનદાર પ્રસ્તુતિ હશે અને સુપ્રસિદ્ધ સિતારવાદક પંડિત રવિશંકરના 100મા જન્મદિવસ પર એમને શ્રદ્ધાંજલિ અર્પણ કરીને એમના ત્રણ પ્રતિષ્ઠિત શિષ્યો સંગીતનો એક કાર્યક્રમ પ્રસ્તુત કરશે.
GP/DS
(
મંત્રીમંડળ
મંત્રીમંડળે ભારતના સ્પર્ધા પંચ અને મોરિશિયસના સ્પર્ધા પંચ વચ્ચેના સમજૂતી કરારને મંજૂરી આપી
પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળ દ્વારા આજે, ભારત અને મોરેશિયસ વચ્ચે સ્પર્ધા કાયદા અને નીતિને પ્રોત્સાહન આપવા અને પારસ્પરિક સહકારને વધુ મજબૂત બનાવવા માટે ભારતીય સ્પર્ધા પંચ  અને મોરેશિયસ સ્પર્ધા પંચ  વચ્ચે સમજૂતી કરાર  પર હસ્તાક્ષરને મંજૂરી આપવામાં આવી છે.
અમલીકરણની વ્યૂહરચના અને લક્ષ્યો
આ MoUનો ઉદ્દેશ બંને દેશો વચ્ચે માહિતીના આદાન-પ્રદાન, શ્રેષ્ઠ આચરણોના શેરિંગ અને ક્ષમતા નિર્માણને લગતી પહેલો દ્વારા સ્પર્ધા કાયદા અને નીતિની બાબતોમાં પારસ્પરિક સહકારને પ્રોત્સાહન આપવા અને તેને મજબૂત બનાવવાનો છે. તેનો ઉદ્દેશ, ટેકનિકલ સહકાર, અનુભવનું આદાનપ્રદાન અને અમલીકરણ સહકારના ક્ષેત્રોમાં પારસ્પરિક સહકારને પ્રોત્સાહન આપવાનો પણ છે. તેના પરિણામોથી ગ્રાહકોને મોટા પ્રમાણમાં ફાયદો થશે અને તેનાથી હિસ્સેદારી તેમજ અને સર્વસમાવેશીતાને પ્રોત્સાહન મળશે.
અસર:
CCI અને CCM વચ્ચે કરવામાં આવેલા MOUથી આ અપેક્ષા છે:
- આંતરરાષ્ટ્રીય વેપારને અસર કરતા પ્રતિસ્પર્ધાત્મક નિયંત્રણોનો ઉકેલ લાવવો;
- CCI દ્વારા સ્પર્ધા અધિનિયમ, 2002ના અમલીકરણમાં સુધારો કરવો;
- સ્પર્ધા નીતિની સમજણને પ્રોત્સાહન આપવું;
- ક્ષમતા નિર્માણ કરવું;
- રાજદ્વારી લાભો લાવવા;
ભારત પક્ષે કોર્પોરેટ બાબતોનું મંત્રાલય, ભારતીય સ્પર્ધા પંચ અને સામે પક્ષે મોરેશિયસ સ્પર્ધા પંચ આ સમજૂતી કરારના મુખ્ય લાભાર્થી રહેશે.
પૃષ્ઠભૂમિ:
સ્પર્ધા અધિનિયમ, 2002ની કલમ 18 CCIને પોતાની ફરજો નિભાવવા માટે અથવા અધિનિયમની મર્યાદામાં પોતાની કામગીરીઓ કરવા માટે કોઇપણ વિદેશની કોઇપણ એજન્સી સાથે સમજૂતી કરાર કરવાની અનુમતિ આપે છે.
SD/GP/JD
(
સ્વાસ્થ્ય અને પરિવાર કલ્યાણ મંત્રાલય
કોવિડ-19 અપડેટ
રાષ્ટ્રવ્યાપી રસીકરણ અભિયાન અંતર્ગત અત્યાર સુધી 63.43 કરોડ લોકોને રસી આપવામાં આવી
સક્રિય કેસ કુલ કેસનાં 1.15% થયા
ભારતમાં સક્રિય કેસનું ભારણ 3,76,324 થયું
સાજા થવાનો દર હાલમાં 97.51% નોંધાયો
છેલ્લા 24 કલાકમાં ભારતમાં 42,909 નવા કેસ નોંધાયા
દેશમાં અત્યાર સુધીમાં કુલ 3,19,23,405 દર્દીઓ સાજા થયા
છેલ્લા 24 કલાકમાં 34,763 દર્દીઓ સાજા થયા
સાપ્તાહિક પોઝિટિવીટી 2.41% છે, જે છેલ્લા 66 દિવસથી 3%થી ઓછો છે
દૈનિક પોઝિટિવીટી દર 3.02% પહોંચ્યો
કુલ 52.01 કરોડ પરીક્ષણો કરવામાં આવ્યા
SD/GP/BT
(
પ્રધાનમંત્રીનું કાર્યાલય
મુંબઈમાં ઈમારત ધરાશાયી થતા લોકોનાં મૃત્યુથી પીએમ દુઃખી
PMNRF તરફથી એક્સ-ગ્રેશિયાની જાહેરાત
પ્રધાનમંત્રી શ્રી નરેન્દ્ર મોદીએ મુંબઈમાં મકાન ધરાશાયી થવાથી ભોગ બનેલા લોકો માટે સંવેદના વ્યક્ત કરી છે. તેમણે પીડિતો માટે PMNRF તરફથી એક્સ-ગ્રેશિયાની પણ જાહેરાત કરી છે.
પીએમઓએ ટ્વીટ કરીને કહ્યું:
"મુંબઈમાં મકાન ધરાશાયી થવાથી દુઃખ થયું છે. આ દુઃખદ ઘડીમાં, મારા વિચારો શોકગ્રસ્ત પરિવારો સાથે છે અને ઘાયલો માટે પ્રાર્થના છે. PMNRF તરફથી 2 લાખ રૂપિયાની એક્સ-ગ્રેશિયા મૃતકોના નજીકના સંબંધીઓને આપવામાં આવશે. ઘાયલોને 50,000 રૂપિયા આપવામાં આવશેઃ પીએમ મોદી"
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
મંત્રીમંડળ
મંત્રી મંડળે જમ્મુ અને કાશ્મીર સનદી સેવાઓ  કાયદાના સંબંધમાં જમ્મુ અને કાશ્મીર રીઓર્ગેનાઈઝેશન  સેકન્ડ ઓર્ડર, 2020ની ફાળવણીને મંજૂરી આપી
પ્રધાનમંત્રી શ્રી નરેન્દ્ર મોદીની અધ્યક્ષતામાં મળેલી મંત્રી મંડળની બેઠકે જમ્મુ અને કાશ્મીર રીઓર્ગેનાઈઝેશન એક્ટ, 2019ના સેક્શન 96 અંતર્ગત જાહેર કરવામાં આવેલ જમ્મુ અને કાશ્મીર  સેકન્ડ ઓર્ડર, 2020 માટે પોતાની પૂર્વવર્તી મંજૂરી આપી દીધી છે. આ ઓર્ડર દ્વારા જમ્મુ અને કાશ્મીર સનદી સેવાઓ  એક્ટ  અંતર્ગત જમ્મુ અને કાશ્મીર કેન્દ્રશાસિત પ્રદેશમાં તમામ પ્રકારની નોકરીઓ માટે સ્થાનિક વસવાટની પરિસ્થિતિના અમલીકરણમાં સુધારા કરવામાં આવ્યા છે.
આ ઓર્ડર જમ્મુ અને કાશ્મીર કેન્દ્ર શાસિત પ્રદેશમાં તમામ બેઠકોમાં રોજગાર માટે અમુક ચોક્કસ સ્થાનિક વસવાટના માપદંડ લાગુ કરશે.
GP/DS
(
પ્રધાનમંત્રીનું કાર્યાલય
પ્રધાનમંત્રીએ કેરળ પીરાવી દિવસ પર કેરળના લોકોને શુભેચ્છા પાઠવી
પ્રધાનમંત્રી શ્રી નરેન્દ્ર મોદીએ કેરળ પીરાવી દિવસ પર કેરળના લોકોને શુભેચ્છા પાઠવી છે.
એક ટ્વિટમાં, પ્રધાનમંત્રીએ કહ્યું; "કેરળના લોકોને કેરળ પીરાવી દિવસની શુભેચ્છાઓ. કેરળ તેના મનોહર વાતાવરણ અને તેના લોકોના ઉદ્યમી સ્વભાવ માટે વ્યાપકપણે પ્રશંસનીય છે. કેરળના લોકો તેમના વિવિધ પ્રયાસોમાં સફળ થાય."
SD/GP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
મંત્રીમંડળ
મંત્રીમંડળે નવી દિલ્હીમાં ફીજીના હાઈ કમિશનને ફાળવેલી જમીનના પ્લોટને વ્યાવસાયિક દરમાંથી મુક્તિને મંજૂરી આપી
પ્રધાનમંત્રી શ્રી નરેન્દ્ર મોદીની અધ્યક્ષતામાં મળેલી મંત્રીમંડળની બેઠકે નવી દિલ્હીમાં ફીજી હાઈ કમિશનને ચાણક્યપૂરીમાં રાજદ્વારી વિસ્તારમાં ફાળવેલા 2800 ચો.મી.ના પ્લોટ નં. 31-બીને હસ્તગત કરતી વેળાએ વ્યાવસાયિક દર લાગુ નહીં કરવાનો નિર્ણય કર્યો છે અને સુવા, ફીજી ખાતે ભારતના હાઈકમિશનને જે શરતો અને નિયમોથી જમીન આપવામાં આવી છે તે મુજબની શરતો અને નિયમોથી જ જમીન ફાળવવાના નિર્ણયને બહાલી આપી છે.
પૂર્વભૂમિકા:
ઓગસ્ટ 2,000માં ફીજીની સરકારે ફીજીમાં સુવા ખાતે 6695 ચો.મી. માપનો પ્લોટ 99 વર્ષના વિશેષ ભાડા પટ્ટે ફીજીના વાર્ષિક 100 ડોલરના ભાડાથી અને અને દર પાંચ વર્ષે તેનું આકલન કરવાની શરતથી હાઈ કમિશનનાં બાંધકામ માટે ફાળવ્યો હતો અને એ જ પ્રકારે પરસ્પર જમીન ફાળવવામાં આવે તેવી દરખાસ્ત કરી હતી. ફીજી સાથેના દ્વિપક્ષીય સંબંધોની ખાસ સ્થિતિને ધ્યાનમાં રાખીને સમાન ધોરણે હાઈ કમિશનને ફાળવેલા પ્લોટને વ્યાવસાયિક દરમાંથી મુક્તિ આપીને તેમની દરખાસ્તને સકારાત્મક પ્રતિભાવ આપવામાં આવ્યો છે.
NP/J.Khunt/GP/RP
(Visitor Counter : 110
પ્રધાનમંત્રીનું કાર્યાલય
પ્રધાનમંત્રીએ પૂર્વ સાંસદ અને પત્રકાર શ્રી ચંદન મિત્રાના અવસાન અંગે શોક વ્યક્ત કર્યો
પ્રધાનમંત્રી શ્રી નરેન્દ્ર મોદીએ રાજ્યસભાના પૂર્વ સાંસદ અને પત્રકાર શ્રી ચંદન મિત્રાજીના અવસાન અંગે શોક વ્યક્ત કર્યો છે. પ્રધાનમંત્રીએ કહ્યું કે તેમની બુદ્ધિ અને આંતરદૃષ્ટિ માટે તેમને યાદ કરવામાં આવશે.
એક ટ્વિટમાં પ્રધાનમંત્રીએ કહ્યું;
"શ્રી ચંદન મિત્રાજીને તેમની બુદ્ધિ અને આંતરદૃષ્ટિ માટે યાદ કરવામાં આવશે. તેમણે મીડિયા અને રાજનીતિની દુનિયામાં પોતાની ઓળખ બનાવી હતી. તેમના અવસાનથી દુઃખ થયું. તેમના પરિવાર અને પ્રશંસકો પ્રત્યે સંવેદના. ઓમ શાંતિ."
SD/GP/BT
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રી શ્રીની યુરોપિયન કાઉન્સિલના પ્રમુખ અને યુરોપિયન કમિશનના પ્રમુખ સાથે મુલાકાત
પ્રધાનમંત્રી શ્રી નરેન્દ્ર મોદીએ 10 સપ્ટેમ્બર 2023ના રોજ નવી દિલ્હીમાં G20 સમિટની સાથે યુરોપિયન કાઉન્સિલના પ્રમુખ મહામહિમ શ્રીમાન ચાર્લ્સ મિશેલ અને યુરોપિયન કમિશનના પ્રમુખ મહામહિમ કુ. ઉર્સુલા વોન ડેર લેયેન સાથે મુલાકાત કરી હતી.
બંને મુલાકાતીઓએ ભારતના G20 પ્રેસિડેન્સીની સફળતા બદલ પ્રધાનમંત્રીને અભિનંદન પાઠવ્યા હતા.
ચર્ચાઓ ભારત - EU વ્યૂહાત્મક ભાગીદારી, આગામી ભારત - EU સમિટ, ચાલુ ફ્રી ટ્રેડ એગ્રીમેન્ટ વાટાઘાટો, આબોહવા પરિવર્તન અને LiFE, ડિજિટલ ટેક્નોલોજી અને ટ્રેડ એન્ડ ટેક્નોલોજી કાઉન્સિલ  સહિત વિવિધ પાસાઓ પર કેન્દ્રીત કરવામાં આવી હતી.
નેતાઓએ ભારત-મધ્ય પૂર્વ-યુરોપ આર્થિક કોરિડોર વિશે પણ ચર્ચા કરી હતી જે 9 સપ્ટેમ્બર 2023ના રોજ શરૂ કરવામાં આવી હતી. તેઓને લાગ્યું કે કોરિડોરનો ઝડપી અમલીકરણ થવો જોઈએ. પ્રધાનમંત્રીએ કોરિડોર હેઠળ સોલાર પ્રોજેક્ટ્સની શક્યતાઓ પર પણ પ્રકાશ પાડ્યો હતો.
CB/GP/JD
(
પ્રધાનમંત્રીનું કાર્યાલય
પ્રધાનમંત્રીએ યુપીના કુશીનગર દુર્ઘટનાની જાનહાનિ પર શોક વ્યક્ત કર્યો
પ્રધાનમંત્રી શ્રી નરેન્દ્ર મોદીએ યુપીના કુશીનગર દુર્ઘટનામાં જાનહાનિ પર ઊંડો શોક વ્યક્ત કર્યો છે. પ્રધાનમંત્રીએ એમ પણ કહ્યું છે કે સ્થાનિક વહીવટીતંત્ર તમામ શક્ય મદદ પૂરી પાડવામાં સામેલ છે.
એક ટ્વિટમાં, પ્રધાનમંત્રીએ કહ્યું;
"ઉત્તર પ્રદેશના કુશીનગરમાં થયેલો અકસ્માત હૃદયદ્રાવક છે. આમાં જે લોકોએ જીવ ગુમાવ્યો છે તેમના પરિવારો પ્રત્યે હું મારી ઊંડી સંવેદના વ્યક્ત કરું છું. આ સાથે હું ઘાયલોને ઝડપથી સ્વસ્થ થવાની કામના કરું છું. સ્થાનિક વહીવટીતંત્ર દરેક શક્ય રીતે મદદ કરવાનો પ્રયાસ કરી રહ્યું છે."
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
નવા અને નવીનીકરણીય ઉર્જા મંત્રાલય
એમએનઆરઈના અધિકારીઓ અને કર્મચારીઓ ઇ-ઓફિસ પ્લેટફોર્મ દ્વારા ઘરેથી કાર્યરત
શ્રી આર કે સિંહે વીડિયો કોન્ફરન્સ દ્વારા કાર્યસમીક્ષા કરી
બે આરઈ પાર્ક સ્થાપિત કરવા માટે રાજસ્થાન સરકાર સાથે એનટીપીસી અને એસઇસીઆઈ સમજૂતીકરાર  કરશે
સરકાર મોઢેરાનું સૌરકરણ કરવા માટેની યોજના શરૂ કરશે
ઘરેથી ઇ-ઓફિસ દ્વારા નવીન અને પુનઃપ્રાપ્ય ઊર્જા  મંત્રાલય કાર્યરત છે. ઓનલાઇન ફાઇલ્સના આદાનપ્રદાન અને નોટિંગ્સ ઉપરાંત સમીક્ષા બેઠકો વીડિયો કોન્ફરન્સ મારફતે હાથ ધરવામાં આવે છે. નવીન અને પુનઃપ્રાપ્ય ઊર્જા મંત્રી શ્રી આર કે સિંહે ગઈ કાલે અને આજે તમામ અધિકારો સાથે સમીક્ષા બેઠકો યોજી હતી, જેમાં એવો નિર્ણય લેવામાં આવ્યો હતો કે, એમએનઆરઈ પુનઃપ્રાપ્ય ઊર્જા ની ખરીદી કરવા માટે એકસમાન માર્ગદર્શિકા બહાર પડશે, જેમાં ક્ષેત્રમાં રોકાણની સુવિધા માટે સ્ટોરેજ સામેલ છે. વળી નવી બિડ લેવાનું પણ ચાલુ રાખશે, જેથી રોકાણકારો તેમના રોકાણનું આયોજન કરી શકે છે.
આ બેઠકો દરમિયાન એવો નિર્ણય પણ લેવામાં આવ્યો હતો કે, એસઇસીઆઈ અને એનટીપીસીએ રાજસ્થાન સરકાર સાથે તાત્કાલિક સમજૂતીકરાર  કરવા જોઈએ, જેથી બે આરઇ પાર્કની સ્થાપના થઈ શકે, જે દરેકની ક્ષમતા 5000 મેગાવૉટ હશે. આ વ્યવસ્થા રાજસ્થાનનાં જેસલમેરમાં સૂચિત 25000 મેગાવૉટનાં અલ્ટ્રા મેગા આરઇ પાર્કના પ્રથમ તબક્કાની શરૂઆત હશે. ઉપરાંત ગુજરાતનાં ખાવડામાં 25000 મેગાવૉટનો આરઇ પાર્ક સ્થાપિત કરવા માટેની યોજનાને પણ સંરક્ષણ અને ગુજરાતની રાજ્ય સરકાર સાથે ચર્ચા કરીને અંતિમ ઓપ આપવામાં આવશે. વળી આઇઆરઇડીએનું મૂડીકરણ કરવા માટે વિવિધ વિકલ્પોની પણ ચર્ચા થઈ હતી.
એમએનઆરઈએ ગુજરાતનાં સૂર્યનગર તરીકે પ્રસિદ્ધ મોઢેરાનું સંપૂર્ણ સૌરકરણ કરવા માર્ગદર્શિકા પણ બહાર પાડી હતી. ભારત સરકારે પ્રધાનમંત્રીના સૂર્યમંદિરના નગર મોઢેરાના સૌરકરણના સ્વપ્નને સાકાર કરવાના ઉદ્દેશ સાથે એક યોજના શરૂ કરી છે. મોઢેરા ગુજરાતનાં મહેસાણા જિલ્લામાં સ્થિત છે. આ યોજનામાં મોઢેરામાં 6 મેગાવૉટ સોલર પીવી પાવર પ્લાન્ટ, 15 એમડબલ્યુએચ બેટરી સ્ટોરેજ, રુફટોપ સોલર પીવી સિસ્ટમ, સ્માર્ટ મીટર, સોલર ઇવી ચાર્જિંગ સ્ટેશન વગેરે જેવા રિન્યૂએબલ ઊર્જાનાં ઇન્સ્ટોલેશન સ્થાપિત કરવાનો વિચાર કરવામાં આવ્યો છે, જે માટે આશરે રૂ. 65 કરોડનું રોકાણ થશે, જેમાં ભારત સરકારના નવીન અને પુનઃપ્રાપ્ય ઊર્જા મંત્રાલય  દ્વારા 50 ટકા નાણાકીય સહાય કેન્દ્ર સરકાર  કરશે અને બાકીનું 50 ટકા ભંડોળ ગુજરાત સરકાર પૂરું પાડશે.
આ યોજના સૌર ઊર્જા સાથે મોઢેરાના તમામ ઘરોની ઘરગથ્થુ અને કૃષિલક્ષી વીજળીની જરૂરિયાતો પૂર્ણ કરશે, જેથી સૌર ઊર્જા પર સંપૂર્ણપણે ચાલતા ગામડાં/નગર માટે આ પથપ્રદર્શક પ્રોજેક્ટ બનશે.
સરકારે ગુજરાત પાવર કોર્પોરેશન લિમિટેડ  દ્વારા સૂચિત ઇન્સ્ટોલેશન માટે ટેન્ડર પ્રક્રિયા શરૂ કરી છે અને ડિસેમ્બર, 2020 સુધીમાં આ પ્રોજેક્ટ પૂર્ણ કરવાનો ઉદ્દેશ છે. આ પ્રોજેક્ટનો અમલ ગુજરાત પાવર કોર્પોરેશન લિમિટેડ  દ્વારા થશે.
RP
(Visitor Counter : 143
સ્વાસ્થ્ય અને પરિવાર કલ્યાણ મંત્રાલય
તમાકુ ઉત્પાદનોના પેક પર નવી સ્પષ્ટ આરોગ્ય ચેતવણી
ભારત સરકારના આરોગ્ય અને પરિવાર કલ્યાણ મંત્રાલયે GSR 592  દ્વારા સિગારેટ અને અન્ય તમાકુ ઉત્પાદનો  નિયમો, 2008માં સુધારો કરીને તમામ તમાકુ ઉત્પાદનોના પેક માટે ચોક્કસ આરોગ્ય ચેતવણીઓના નવા સેટને સૂચિત કર્યા છે. 21મી જુલાઈ, 2022 “ધ સિગારેટ અને અન્ય તમાકુ ઉત્પાદનો  ત્રીજો સુધારા નિયમો, 2022”. સુધારેલા નિયમો 1લી ડિસેમ્બર, 2022 w.e.f.થી લાગુ થશે..
ઉલ્લેખિત આરોગ્ય ચેતવણીઓનો નવો સેટ આ હશે-
ઈમેજ-1, 1લી ડિસેમ્બર, 2022થી તેની શરૂઆત પછીના બાર મહિનાના સમયગાળા માટે માન્ય રહેશે.
ઇમેજ-2, જે ઇમેજ-1ની સ્પષ્ટ આરોગ્ય ચેતવણીની શરૂઆતની તારીખથી બાર મહિનાના અંત પછી અમલમાં આવશે.
તસવીર- 2
ઉપરોક્ત સૂચના 19 ભાષાઓમાં ઉલ્લેખિત આરોગ્ય ચેતવણીઓના નરમ અથવા છાપવા યોગ્ય સંસ્કરણ સાથે વેબસાઇટ્સ www.mohfw.gov.in અને ntcp.nhp.gov.in પર ઉપલબ્ધ છે.
ઉપરોક્ત બાબતોને ધ્યાનમાં રાખીને, જાણ કરવામાં આવે છે કે;
1લી ડિસેમ્બર, 2022ના રોજ અથવા તે પછી ઉત્પાદિત અથવા આયાત કરેલ અથવા પેકેજ કરેલ તમામ તમાકુ ઉત્પાદનો, 'તમાકુ પીડાદાયક મૃત્યુનું કારણ બને છે' તરીકે ટેક્સ્ટ્યુઅલ આરોગ્ય ચેતવણી સાથે ઇમેજ -1 પ્રદર્શિત કરશે અને 1લી ડિસેમ્બર, 2023ના રોજ અથવા તે પછી ઉત્પાદિત અથવા આયાત કરેલ અથવા પેક કરેલ છે તે છબી-1- 2 શાબ્દિક આરોગ્ય ચેતવણી 'તમાકુના ઉપયોગકર્તાઓ યુવાન મૃત્યુ પામે છે' સાથે પ્રદર્શિત કરશે.
સિગારેટ અથવા કોઈપણ તમાકુ ઉત્પાદનોના ઉત્પાદન, ઉત્પાદન, પુરવઠા, આયાત અથવા વિતરણમાં પ્રત્યક્ષ કે આડકતરી રીતે સંકળાયેલી કોઈપણ વ્યક્તિએ ખાતરી કરવી જોઈએ કે તમામ તમાકુ ઉત્પાદનોના પેકેજો પર નિર્દિષ્ટ આરોગ્ય ચેતવણીઓ બરાબર હોવી જોઈએ.
ઉપરોક્ત જોગવાઈનું ઉલ્લંઘન એ સિગારેટ અને અન્ય તમાકુ ઉત્પાદનો  અધિનિયમ, 2003ની કલમ 20માં નિર્ધારિત કેદ અથવા દંડ સાથે શિક્ષાપાત્ર ગુનો છે.
21મી જુલાઈ, 2020 ના રોજ GSR 458 દ્વારા સૂચિત હાલની સ્પષ્ટ આરોગ્ય ચેતવણી  - 30મી નવેમ્બર, 2022 સુધી ચાલુ રહેશે.
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 200
સ્વાસ્થ્ય અને પરિવાર કલ્યાણ મંત્રાલય
કોવિડ-19 રસીકરણ અંગે અપડેટ
રાજ્યો/કેન્દ્રશાસિત પ્રદેશોને 38.18 કરોડથી વધુ રસીના ડોઝ પૂરા પાડવામાં આવ્યા
રાજ્યો/કેન્દ્રશાસિત પ્રદેશો અને ખાનગી હોસ્પિટલો પાસે હજી પણ 1.70 કરોડથી વધુ ડોઝ ઉપલબ્ધ છે, જે આપવાના બાકી છે
કેન્દ્ર સરકાર સમગ્ર દેશમાં કોવિડ-19 રસીકરણની પ્રક્રિયાને ઝડપી બનાવવા માટે અને તેની ઉપલબ્ધતા વધારવા માટે પ્રતિબદ્ધ છે. 21 જૂન, 2021ના રોજ નવા રાષ્ટ્રવ્યાપી કોવિડ-19 રસીકરણ કાર્યક્રમની શરૂઆત થઈ હતી. રસીકરણ અભિયાન અને રસીની ઉપલબ્ધતા સાથે, રાજ્યો તેમજ કેન્દ્રશાસિત પ્રદેશોને રસીકરણ ઉપલબ્ધતાની અગ્રિમ જાણકારી આપીને ઝડપી કરવામાં આવી જેથી રસી અંગે રાજ્ય અને કેન્દ્રશાસિત પ્રદેશ ઉત્તમ યોજના બનાવી શકે અને રસીની સપ્લાઈ ચેઈન સુવ્યવસ્થિત કરી શકાય.
દેશવ્યાપી રસીકરણ અભિયાનના ભાગ રૂપે, ભારત સરકાર રાજ્યો અને કેન્દ્રશાસિત પ્રદેશોને વિના મૂલ્યે કોવિડ-19 રસી આપીને સમર્થન આપી રહી છે. કોવિડ-19 રસીકરણ અભિયાનના સાર્વત્રિકરણના નવા તબક્કામાં, કેન્દ્ર સરકાર દેશમાં રસી ઉત્પાદકો દ્વારા ઉત્પાદિત 75% રસી રાજ્યો અને કેન્દ્રશાસિત કેન્દ્રોને  પહોંચાડશે અને સપ્લાય કરશે.
ભારત સરકારે બધા જ પ્રકારના સ્ત્રોતો દ્વારા રાજ્યો/કેન્દ્રશાસિત પ્રદેશોને 38.18 કરોડ  થી વધુ રસી પૂરી પાડી છે અને બીજા 23,80,080 ડોઝ હજુ ઉપલબ્ધ છે.
તેમાંથી, બગાડ સહિતનો કુલ વપરાશ 36,48,77,756 રસી  થયો છે.
હાલમાં, કોવિડ-19 રસીના 1.70 કરોડ  થી વધુ ડોઝ રાજ્યો અને કેન્દ્રશાસિત પ્રદેશો અને ખાનગી હોસ્પિટલોમાં બાકી છે, જેનું સંચાલન કરવામાં આવશે.
SD/GP/BT
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 195
સંરક્ષણ મંત્રાલય
સંરક્ષણ મંત્રાલય દ્વારા કારગિલ યુદ્ધ પર ઑનલાઈન પ્રશ્નોત્તરી સ્પર્ધાની આજથી શરૂઆત
સંરક્ષણ મંત્રાલયે MyGov.inના સહયોગથી કારગિલ યુદ્ધ પર એક ઑનલાઈન સ્પર્ધાની શરૂઆત કરી છે. આ સ્પર્ધાનો ઉદ્દેશ યુવાનો અને લોકોમાં દેશભક્તિની ભાવના જગાવવાનો છે. આ સ્પર્ધા 26 જુલાઈ થી 4 ઓગસ્ટ, 2019 સુધી ચાલશે. સ્પર્ધાનું સંચાલન MyGov.in  પ્લેટફોર્મ પર કરાશે અને આ બંને – હિંદી અને અંગ્રેજી ભાષાઓમાં ઉપલબ્ધ છે. સ્પર્ધાનો સમયગાળો 5 મીનિટ રહશે અને તેમાં 20 પ્રશ્નો પૂછવામાં આવશે.
- સ્પર્ધા માટે 10 રોકડ પુરસ્કાર અપાશે. જેની વિગતો નીચે મુજબ છે.
- પહેલો પુરસ્કાર 25,000 રૂપિયા
- બીજો પુરસ્કાર 15,000 રૂપિયા
- ત્રીજો પુરસ્કાર 10,000 રૂપિયા
- આશ્વાસન પુરસ્કાર  5,000 રૂપિયા 
પહેલા 100 વિજેતાઓને સંરક્ષણ મંત્રાલય પ્રમાણપત્ર એનાયત કરશે અને તેમને સ્વતંત્રતા દિવસ પર લાલ કિલ્લામાં આયોજિત થનારા સ્વતંત્રતા દિવસ સમારોહ, 2019માં પણ આમંત્રિત કરાશે.
નિયમ તેમજ શરતો –
-
- 14 વર્ષ અથવા તેનાથી ઓછી ઉમંમરના માત્ર ભારતીય નાગરિકો જ આ સ્પર્ધામાં ભાગ લઈ શકે છે.
- વિજેતાઓની પસંદગીનો આધાર – ઓછામાં ઓછા સમયમાં વધુમાં વધુ જવાબ આપનાર. પાંચ મીનિટના સમયમાં 20 પ્રશ્નો પૂછાશે.
- એક વ્યક્તિ સ્પર્ધામાં એક જ વાર ભાગ લઈ શકે છે.
- સ્પર્ધકે પોતાનું નામ, માતા/પિતાનું નામ, જન્મ તારીખ, પત્ર વ્યવહારનું સરનામું, ઈ-મેઈલ અને મોબાઈલ નંબરની વિગત આપવાની રહેશે.
- સ્પર્ધાના પરિણામની જાહેરાત બાદ વિજેતાઓને પોતાની ઓળખ, ઉંમર, સરનામું વગેરેના મૂળ પ્રમાણપત્ર જમા કરાવવાના રહેશે. જમા ન કરવાની સ્થિતિમાં પસંદગી રદ ગણાશે.
- સ્પર્ધામાં ભાગ લેવા માટે એક મોબાઈલ નંબર અને એક ઈ-મેઈલનો ઉપયોગ ફરી વખત કરી શકાશે નહિં.
- કોઈપણ અનુચિત / કે ખોટી રીતની માહિતી મળવા પર સ્પર્ધકની ઉમેદવારીને રદ ગણવામાં આવશે. આ સંબંધમાં સ્પર્ધાના આયોજકોનો નિર્ણય અંતિમ ગણાશે.
DK/NP/J.Khunt/GP
(Visitor Counter : 167
પ્રધાનમંત્રીનું કાર્યાલય
પ્રધાનમંત્રીએ 'ટેક પાવર્ડ ઈન્ડિયાના 8 વર્ષ'ની વિગતો શેર કરી
પ્રધાનમંત્રી, શ્રી નરેન્દ્ર મોદીએ, કેવી રીતે, છેલ્લાં 8 વર્ષોમાં, ટેક્નોલોજી અને નવીનતાના ઉપયોગથી અર્થતંત્રના દરેક ક્ષેત્રમાં વધુ સારી રીતે પરિવર્તન આવ્યું છે તે અંગેની પહેલો શેર કરી છે.
પ્રધાનમંત્રીએ તેમની વેબસાઇટ narendramodi.in પરથી લેખો અને MyGov તરફથી એક ટ્વીટ થ્રેડ શેર કર્યા.
પ્રધાનમંત્રીએ ટ્વિટ કર્યું: “ટેક્નોલોજીનો અર્થ છે વધુ પારદર્શિતા.
ટેક્નોલોજીનો અર્થ થાય છે ઉન્નત ‘ઇઝ ઓફ લિવિંગ’.
છેલ્લા 8 વર્ષમાં ટેક્નોલોજીમાં અસંખ્ય પ્રગતિ તમને ખુશ કરશે. #8YearsOfTechPoweredIndia"
“ભારત શાસન અને ગરીબોની સેવા માટે ટેક્નોલોજી અને નવીનતાઓનો ઉપયોગ કરવામાં અગ્રેસર છે. છેલ્લા 8 વર્ષમાં અમે અર્થતંત્રના દરેક ક્ષેત્રને વધુ સારી રીતે બદલી નાખ્યું છે. અહીં કેટલાક મુખ્ય સુધારાઓ અને હસ્તક્ષેપો વિશે વાંચો. #8YearsOfTechPoweredIndia"
SD/GP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(